Hyd Internet 156 Views Vodafone
Vodafone
ఢిల్లీః ఇత‌ర టెలికాం సంస్థ‌ల నుంచి ఎదుర‌వుతున్న పోటీని త‌ట్టుకునేందుకు వొడాఫోన్‌ ప్రత్యేక రీఛార్జ్‌ ప్యాక్‌ను తీసుకొచ్చింది. కేవలం రూ.38తో రీఛార్జ్‌ చేసుకుంటే 28 రోజుల కాలపరిమితితో ఈ ఆఫర్‌ లభిస్తుంది. ‘చోటా ఛాంపియన్‌’గా పిల‌వ‌బ‌డే ఈ ఆఫర్‌ కింద ప్రీపెయిడ్‌ వినియోగదారులకు 100 లోకల్‌/ఎస్‌టీడీ నిమిషాలు, 100 ఎంబీ 3జీ/4జీ డేటా లభించనుంది. కొత్తగా తీసుకొచ్చిన ఈ ప్యాక్‌ని రిటైల్‌ అవుట్‌లెట్లు, వెబ్‌సైట్‌, మై- వొడాఫోన్‌ మొబైల్‌ యాప్‌లలో లభించనున్నట్లు కంపెనీ తెలిపింది. సర్కిల్‌ నుంచి సర్కిల్‌కు మధ్య ధరల్లో తేడా ఉంటుందని ఈ ప్యాక్‌తో చాలా తక్కువ ధరకే నెలంతా నెట్‌వర్క్‌తో అనుసంధానమై ఉండొచ్చని స్ప‌ష్టం చేసింది.